solar
2.5రెట్లు పెరిగిన టాటాపవర్‌ సోలార్‌ రాబడి
ముంబయి, మే 31: టాటాపవర్‌ సోలార్‌ తన రాబడులు 2.5రెట్లు పెరిగినట్లు ప్రకటించింది. కేవలం రెండేళ్ల వ్యవధిలోనే రూ.2262 కోట్లకు చేరామని వెల్ల డించింది. తన బిజినెస్‌ టర్నోవర్‌ను సైతం గణనీ యంగా పెంచుకోగలిగింది. అత్యాధునిక టెక్నాలజీతో పాటు ఇంజినీరింగ్‌ నైపుణ్యం మెరుగుపరచి కస్టమర్‌, ఉద్యోగులకు సంతృప్తిని పెంచేవిధంగా కసరత్తులు చేసింది. కంపెనీ ఇంజనీరింగ్‌, ప్రొక్యూర్‌మెంట్‌ కన్‌స్ట్ర క్షన్‌ (ఇపిసి) విధానంలో పటిష్టమైన ప్రాజెక్టులు కలిగి ఉందని, దీర్ఘకాలికంగా మరింత వృద్ధి సాధించగల మని సోలార్‌పవర్‌ చెపుతోంది.
గడచిన మూడేళ్లలోనా కాకుండా రానున్న మూడేళ్లకాలంలో టాటాపవర్‌ సోలార్‌ అతిపెద్ద రూఫ్‌టాప్‌ కంపెనీగా నిలుస్తుందని కంపెనీ ప్రకటించింది. దేశీయ ఉత్పత్తిని మరింతగా పెంచుకునేందుకువీలుగా విస్తరణ ఆధునీకరణ పనులను బెంగళూరు ఉత్పత్తికేంద్రంలో మరింతగా చేపట్టింది. కంపెనీ రెండే ళ్లలో తన సోలార్‌ మాడ్యూల్స్‌ ఉత్పత్తిని 400 మెగావాట్లకు పెంచుతుందని ప్రకటించింది. అలాగే సెల్‌ ఉత్పత్తి సామర్ధ్యం కూడా 65శాతం పెంచి 300 మెగావాట్లకు చేర్చినట్లు కంపెనీ వెల్లడించింది.
టాటాపవర్‌ సిఇఒ ఎండి అనిల్‌ సర్దానా మాట్లా డుతూ ఇపిసి తక్కువ మార్జిన్‌ ఉన్నప్పటికీ దేశీయ ఉత్పత్తిరంగంలో గట్టిపోటీ ఉన్నప్పటికీ కంపెనీ లాభదాయకతను స్వల్పకాలంలోనే పెంచుకోగలిగిందన్నారు. టాటాపవర్‌ సోలార్‌ ఇడి సిఇఒ ఆశిష్‌ఖన్నా మాట్లాడుతూ యూనిట్‌ ధరలు తగ్గుతున్నప్పటికీ రివర్స్‌ బిడ్డింగ్‌ కార ణంగా ధరలు తగ్గుతున్నట్లు గుర్తించామన్నారు. అయితే చౌకధరలకే సబ్సిడీతోకూడిన ఇంపోర్టెడ్‌ సోలార్‌ ప్యానెళ్లు లభిస్తున్నా యని అయినప్పటికీ కంపెనీ లాభదాయకంగా మారిందన్నారు. రానున్న కాలం లో సోలార్‌ రంగం కీలక ఉషోధయరంగంగా మారుతుందని ఆయన అన్నారు.